b'\n_START_ARTICLE_\nNovi \xc4\x8das (vestnik)\n_START_PARAGRAPH_\nNovi \xc4\x8das je bil vestnik Osvobodilne fronte in narodnoosvobodilne borbe za \xc5\xa0tajersko in Koro\xc5\xa1ko, ki je izhajal od leta 1944 do 1945._NEWLINE_List so poimenovali po \xc5\xa1tirinajstdnevniku, ki je od leta 1932-1933 izhajal v Prekmurju. Po raznih poskusih snovanja glasil NOB na \xc5\xa0tajerskem se je poleti 1944 Ale\xc5\xa1 Bebler zavzel za izdajanje dnevnika: to se ni posre\xc4\x8dilo, a je vseeno v tem letu iz\xc5\xa1lo 30 \xc5\xa1tevilk Novega \xc4\x8dasa. Urednika sta bila Janez Hribar in Vinko Hafner. Leta 1945 je iz\xc5\xa1lo \xc5\xa1e 5 \xc5\xa1tevilk, aprila 1945 pa je za\xc4\x8del v Murski Soboti pod okriljem delegacije Slovenskega narodnoosvobodilnega sveta za Prekmurje izhajati dnevnik z enakim naslovom, ki ga je urejal Ferdo Godina.'